OpenLLM-France/wikimedia huggingface dataset:
# Consécration d’er Uirhiés Vari

| ◄ Peden d’er Uirhiés Vari | Consécration d’er Uirhiés Vari | Cannen d’er Uirhiés ► |
GUIRHiÉS Vari beniguet, chetui-ni amen stouyet ar hun deulin dirac oh, eit hou c’hanaüein eit Rouannés en nean hac en doar, hac eit hun gùellan avocadés dirac Doué a zivout hun ol dobérieu ér bed-men hac hun eurustet éternel er bed aral.
Ni hum laca ol édan hou coarnation ha sourci carantéus ; ni hou choége eit hun Rouannés, eit hun mæstrés hac hun gùellan mam. Ne fal demb na desirein na clasquein mad erbet, na spirituel na tamporel, meit er péh a bligeou gueneoh goulen guet Doué rein ha conservein demb. Hum abandonnein e ramb guet ur gonfiance antiér de soign carantéus ur vam quer charitable ha quen tuem a galon èl oh. Ni hum gavou eurus mar plige guenoh hun hemér édan hou coarnation sourciable hac eit hou pugalé, èl ma hou queméramb eit mam, hac hun lacat én abri doh en droug guet hou madeleah royal. Eit gout ha discoein hun grat deoh eit er græce-zé, ni e hrata é vehemb fidel deoh er rest a hun buhé, hac é credehemb, èl ma credamb, é hoh bet conceuet hemb pehet erbet.
Mêlet revou de virhuiquin er Uirhiés beniguet, conceuet hemb pehet, ha perpet glan a behet ; revou inouret perpet ha partout en hanhue sacret a Vari ; revou beniguet hac adoret partout ha de virhuiquin er fréh sacret ag hé horf, Jesus.
Elcé revou groeit.
# Communion ar Sænt

| ◄ Ar Schism | Communion ar Sænt | An Excumunuguen ► |
Communion ar sænt eo ar gommunaute a vado spirituel commun entre ar re eus at gristenien a so mempro d’an Ilis, en vertu a beini o deus ar gouir da gavet lod en oll mado spirituel an Ilis, rac ar goulenno a rer da Doue, a so groet en hano an oll. Hanvet eo communion ar sænt ; rac an oll vempro eus ar societe-se a so sænt pe destinet d’ar santeles ; bezàn o deus ar memes fe, ar memes sacramancho pere a uniss aneze gant J. C. Bezàn o deus ar memes pastoret, ur memes religion evel ar sænt pa veont voar an douar ; anfin dre vertu ar gommunion e heus ur c’hommerç santel entre mempro an Ilis voar an douar, en env, er purgatoar. Pedi a reomp ar sænt, hac ar sænt on sicour ; soulagi a reomp an ineo eus ar purgatoar dre on œuvro mad, on pedenno hac ar sacrifiç adorabl eus an auter. Etreomp voar an douar on deus lod en œuvro mad, er graço, er sacrifiç, er sacramancho, er fe eus on mam santel an Ilis. Ar pec’her paour, mar chom fidel er fe ha mempr eus an Ilis, ne deo quet privet eus e lod en communion ar sænt ; pedenno an ineo mad a obten e c’hraç hac e bardon. Ar Judevien, ar Bayanet, an heretiquet, ar schismatiquet ha quement o deus renoncet d’ar fe, ne maïnt quet en comnmunion ar sænt. Mar deo affligeant evite an navet articl-se eus ar Gredo, eo ive meurbet consolant evit piou benac a so mempr eus an Ilis. Pa glevet ur schismatic o lavaret penaus en deus bet an oferen, en em drompl. Ar froez eus ar sacrifiç adorabl, ne deo nemet evit bugale an Ilis. Ne deo quet ar bresanç corporel en un templ materiel a rent dign eus ar sacrifiç ; ar fe, ar galite eus a vugale da Doue ha d’an Ilis eo. N’en deus cas pegueit e alfac’h bezan dious ur Belec catholic, pa lavar an oferen oc’h eus lod er sacrifiç mar d’oc’h chomet mempr eus an Ilis ; rac bezàn ezoc’h en communion ar sænt. Ar pes en defo hadet an den, a vedo, eme ar Speret Santel. Heuillet ar gompaignonez a guerfet, o pezo lod anezi. Groet eta reflexion vad ; mar doc’h en erreur, retornet prompt. An den a so sujet d’en em drompla, ne apparchant nemet ous an diaoul da berseveri en erreur hac er pec’het.
# Communion spirituel

| ◄ An adoration perpetuel eus ar Sacramant | Communion spirituel | Amand enorabl d’ar Sacramant ► |
| ME a gred enoc’h, va Doue, Me hoc’h ador gant ur feiz gre Enoc’h epquen ec’h esperan; C’houi dreist peb tra oll a garan. Queuz am euz d’ho peza offanset, Va Doue dîn da veza caret. | Me a brotest d’en em viret Gant ho sicour, diouz peb pec’het. C’hoant am eus a greis va ene D’ho receo enon, va Doue : Deut, va Jesus, deut em c’halon, Hep quitat jamæs ac’hanon. Amen. |
En quen cas en deffe un den un empechamant bennac, [e] c’hello substitui un all en he leac’h, peautramant differi, pe avanç he heur, ha memes he fartaji etre diou pe deir gueich, ma na elle vaqui da ober he zevotion diouc’h-tu ; ha pa he lesse so quen toutafait hep he oher hep ampechamant, n’en deffe pec’het ebet, nemet ma colle ar merit epquen. Ar gouel principal eus ar vreuriez-ma eo ar sul quenta varlerc’h gouel ar Sacramant ; hac eo a propos e communie d’a rsul-se quement hini so er vreuriez, hac ar re ne allint quet ober d’ar sul, a raï da un devez all [en] eizvet ar sacramant.
1. BEp mintin ha bemnos troït etrese un ilis bennac eleac’h ma repos ar sacramant, ha grit ar reveranç deza, en ur lavaret : Meulet ra vezo Jesus er Sacramant adorabl eus an auter
2. Clevit bemdez, mar guillit, an Oferen devotamant ; ha mar d’oc’h tost d’an ilis, grit ur visit goude lein pe var an abardaëz d’ar sacramant adorabl, hac e c’hounezot dre ar visit-se uguent devez a induljançou.
3. Pa dremennot e-biou un ilis eleac’h ma idi ar sacramant, antreit ebars evit he adori, mar hoc’h eus ar commodite, pe da viana saludit-hen a galon en ur dremen e-biou oc’h ober ar reveranç deza, hac e c’hounezot ive uguent devez a induljançou, evel ma ê merquet el levr an adoration.
4. Assista un nebeut amser dirac ar Sacramant pa vez exposet, ha mar d’iit d’he heul gant devotion pa vezo cacet da un den clan, e c’hounezot tregont devez a induljançou, nemet e viot en graç Doue evel a so lavaret diaraoc.
5. Na dremenit quet ur mis hep mont da gofes ha da gommunia, o caout memor penaus, mar lojit brema gant un disposition vad hor Salver enoc’h hoc’h-unan alies, ho lojo ive en he varados unan an deiziou-ma evit un eternite.
Peb-hini en devezo ar sourci da gonservi he villet, ha d’he zerc’hel en he zorn, pe d’he gaout dirac ho zaoulagat en heur ar maro, gant ur fizianç humbl, penaus o veza bet er bed-ma en breuriez an adoration perpetuel eus hon Autrou J.-C. er Sacramant an auter, en devezo ivez an eur, moyennant he c’hraç ha dre ar pedennou eus an oll breudeur ha c’hoareset, da veza recevet etouez an nombr eus ar re so oc’h he adori perpetuelamant ebarz an eê.
Evelse bezet grêt.
* ↑ Moullet : et.
* ↑ Moullet : ne.
# Janned Ark

| ◄ Sul ar Bleuniou | Janned Ark | Kalon Frailhet ► |
                         WAR DON : Pour l’oppresseur.
* Barnet ez on, ha gant ma enebourien
* Setu laket eun termen d’am buhe.
* Me ’ro laouen ma c’horf paour d’am bourevien
* Ha ma ene a ouestlan da Zoue ;
* Ne grenan tam dirak kounnar ar flammou
* Ha d’ar maro me gerz dinec’h meurbet,
* Rak em c’halon me ’glev bepred ar c’homzou :
* C’houi c’hall mervel, Bro-Frans ne varvo ket ! (diou wech)
* ’Vit ma bro ger eur garante vras meurbet
* ‘Lakas em c’hreiz ma c’halon da dridal ;
* Me a fell d’in mervel, o Frans venniget,
* En eur laret ho hano dishual !
* Gwaskerien fall a zonjas ho mastaran ;
* Nerz d’ho tifenn Doue ’n eus d’in roet.
* Breman dinec’h, meulet, karet ho lezan,
* Me ’c’hall mervel, Bro-Frans ne varvo ket !
* Da vab sant Loeiz ’meus rentet e gurunenn ;
* Dilezet ’oa, me ’deuas d’hen sikour ;
* Bremañ, siouaz, hen am lez ’barz an anken,
* Dinerz etre skilfou an enebour ;
* Mes breman c’hoaz, evel gwech-all em frajou,
* Me ’glev moueziou ma zentezed karet
* O laret d’in laouen en bolz an nenvou :
* C’houi c’hall mervel pan eo Frans adsavet !
* O Janned Ark, breman eus ar joaiusted
* War an douar, teurvezet rei eur zell ;
* Deut da ziwall hon Bro-Frans, ho pro garet ;
* Skoazell dreist-oll d’hon broïg Breiz-Izel !
* Hirie an de ec’h int c’hoaz gwall-drubuilhet ;
* Klask a rer mougan enne ar gwir fe ;
* ’Vit o difenn, eus an nenvou diskennet,
* Ma vo bepred Breiz ha Frans da Zoue !
# Jannet Derrien

Oberennoù damheñvel pe handelvoù all zo ivez, gwelout Janed Derrien.
| ◄ Markizes Guerrand | Jannet Derrien | Ar Vaskaradenn ► |
Ann Derrien koz a lavare D’he verc’h Jannet, un dez a oe : — Ma merc’h Jannet, mar am c’haret, D’al leur-newe na efet ket.
 — Bet drouk gant ann nep a garo, D’al leur-newe me a ielo ; Mar be sonerrienn, me danso. Gant ma dous koant Iouenn Gwillou.
Jannet Derrien a lavare D’ Iouenn Gwillou, el leur-newe : — Mar am difennet mad fete, Me hoc’h eureujo goude-ze.
 Ann aotro ar Recho ’lâre, El leur-newe pa arrue : — Demad holl el leur-newe-ma, Jannet Derrien pelec’h ema ?
 — Eman duze ’n korn ann dansou, Gant he dous koant Ervoan Gwillou. ’Nn aotro ’r Recho ’vel ma klewas ’Tal ann danso a em rentas.
 Ann aotro ’r Recho a lâre D’Ervoan Gwillou eno neuze : — Em denn al lec’h-se, preponier, Honnes n’eo ket euz da affer.
 — ’Wit kement am eûs friponet, Ho plajo n’am eûs ket lipet ; M’am bije un tammig krennenn, M’ho kasje kuit brema soudenn !
 Kriz ’vije ’r galon na oelje, El leur-newe nep a vije, O welet al leur o ruia Gant goad ’nn dud-jentil o skuilla ;
Gant goad ’nn dud-jentil o skuilla, Ervoan Willou euz ho lac’ha… . . . . . . . . . . . . . . . . . . . . . . . . . . . . . . . . . . . . . . . .
Ervoan Willou a lavare ’N ti ’nn Derrien koz pa arrue : — Set’ ho merc’h aze, Derrien koz, Ma eo deut d’ar gêr, me ’zo kaoz.
 Ann Derrien koz a lavaras D’he verc’h Jannet, ’vel ma klewas : — Dalet ma merc’h, ’nn alc’houeo-man, Roët gwerz un tok newe d’ehan ;
 Roët gwerz un tok newe d’ehan, ’Vô diou blumachenn warnehan. — N’ ê ket ’vel-se a c’hoarveo, Ho merc’h Jannedig hen defo !
 — Aotro Doue, ha posubl ’ve Perc’henn pemp kant skoed a leve, Ur bouezellad gwinis bemde, Mab ’n amunuzer as be-te !
 — Bet drouk gant ann nep a garo, Ervoan Ar Gwillou me am bô ! . . . . . . . . . . . . . . . . . . .
Kanet gant Jannet Ar Gall, Mates en Kerarborn, — Plouaret
# Jannett er Vraw

| ◄ Aguilaned er blai nehue | Jannett er Vraw | Yannik er bon garçon  ► |
Cette chanson a beaucoup de ressemblance avec celle que M. de la Villemarqué a publiée dans le Barzas Breiz, et qui a pour titre Les Miroirs d’argent. Mais il ne peut être question ici « de petits miroirs encadrés d’argent qui ornent les coiffes des Jeunes mariées » ; car cet usage, je le crois du moins, n’a jamais existé dans le pays de Vannes.
C’est tout simplement une jeune fille qui se mire dans une glace, et qui, éprise de sa propre beauté, se désole de ne pas pouvoir se marier. Sa mère cherche à la consoler par l’espoir d’un prochain mariage. Mais la jeune fille déclare que cela n’aura pas lieu, qu’elle mourra avant un an, et semble, en conséquence, faire son testament et dicter ses dernières volontés.
* 1. — Er plahig ont a Guerdrumell, O gué (ter)
* Honnèh hum gav bras hag ihuel.
* 2. — Honnèh hum gav braw ha puissant, O gué
* Hum sel én ur miloér argand.
* 3. — Ha sel muian ma hum selé, O gué
* Brawoh pé braw en hum gavé.
* 4. — Ha hé mam e laré dehi : O gué
* « Me merh jannett brawèt oh hui !
* 5. — « Petra e chervij t’ein bout braw, O gué
* Ke ne ziméein quet ataw ?
* 6. — « Tawet, me merh, ne chiffet quet, O gué
* ’Ben er blai hui vou diméet,
* 7. — ’Ben er blai hui vou diméet O gué
* D’er brawan pautr e zou ér bed.
* 8. — « Ne pas, me mam, ne gredet quet O gué
* E vein mé jaméz diméet,
* 9. — Rak me halon e lavar d’ein O gué
* E raug ur blai sur é varwein.
* 10. — Mæz mar marwan é raug ur blai, O gué
* Lakeit mé en ur bé nehué.
* 11. — Lakeit mé én ur bé nehué, O gué
* Ha tri bokèt kaër ar mem bé.
* 12. — Ha tri bokèt kaër ar mem bé, O gué
* « Deu a ré roz, unan loré.
* 13. — Kasset mé ar hent-pras Guéned, O gué
* Léh ma passou er hloaregued.
* 14. — Ma kemereint beb a vokèt, O gué
* Ma lareint beb a chapelèt.
* 15. — Ind e larou dré ou halon, O gué
* Amen é ma’r plah Jannetton.
* 16. — Amen é ma’r plahig Jannett,
* Plah maleurus, mar en dès bet. »
# Jannedig Ann Titro

Oberennoù damheñvel pe handelvoù all zo ivez, gwelout Janedig an Titro.
| ◄ Isabel Ar C’ham (eil kentel) | Jannedig Ann Titro | Mari Ar Moal ► |
Jannedig ’nn Titro ’gane gè, O kas he loened, ’r sul ar beure.
 Kaset he saout da brad Merrienn, Hi ’rankontr tri a verserienn.
 Ar merser braz a lavare Da Jannedig, p’hi salude :
 — Jannet Ann Titro, d’in lâret Pe c’hui ’zo dimêt, pe n’hoc’h ket ?
 — Me ’zo dimêt hag eureujet, A-boe dirio tremenet,
 — Jannedig koant, n’ho kredan ket, Ho braoerio n’ welan ket.
 — Ma braoerio ’m eûs laket, Ken a oa ’r sunves tremenet..,.
— Tawet, Jannedig, n’oelet ket, Braoc’h ewit-hoc’h am eûs bet ;
 Re kroajo-aour en ho c’herchenn, Ha c’hui n’hoc’h met ur rousardenn.
 Jannet ’nn Titro, mar ma sentet, Er mizilour-man e selfet.
 Er mizilour pa d-eûs sellet, Gant-hê da Sant-Briek eo êt.
 En Sant-Briek p’int arruet, ’N hostaleri vraz int diskennet ;
 ’N hostaleri vraz int diskennet, Ha loja ho d-eûs goulennet :
— Hostizes koant, d’in-me lâret, Moïenn ’ve da vea lojet ?
 Hostizes koant, lâret-c’hui d’in, Moïenn hoc’h eûs da loja tri?
 — Me n’ dalc’hjenn ket hostaleri, Mar n’am bije moïenn d’ loja tri.
Kloarek Ann Titro ’c’houlenne, Ouz he vamm, ar sul da greis-de :
 — Ma mammig paour, d’in-me lâret, Ma c’hoar Jannet pelec’h ’eo êt ?
 — ’Boe ma ’z eo et d’ gas al loened, Me n’am eûs-hi ket bet gwelet.
 Kloarek Ann Titro a lâre D’he vammig paour, ’r sul da greis-de :
 — Dibret d’in ma inkane-gwenn, M’ inn d’ Sant-Briek brema-soudenn.
 En Sant-Briek p’eo arruet, ’N hostaleri vraz ’eo diskennet ;
 ’N hostaleri vraz ’eo diskennet, Ann hostizes ’n eûs saludet :
 — Hostizes koant, d’in-me lâret. Tri merser n’hoc’h eûs ket lojet?
 Tri merser n’hoc’h eûs ket lojet, Gant unan ’n ezhè he bried ?
 — Hostizes koant, d’in-me lâret, Na anveet ket he bried ?
 — Merket a zo war he c’hoeffo Jannedig ’nn Titro, he hano.....
 Lâret d’am c’hoar Jannet dont d’ann traon, Da gomz gant he breur ann aotro.
 Ar merser braz a lavaras D’ Jannet Ann Titro, pa glewas....
— Mar oufenn ’c’h afes gant-han lec’h-se, N’ afes ket a-c’hann en buhe !
 Kloarek ann Titro, pa glewas. Gant ar vinz d’ar kreo’h a bignas.
 Gant ar vinz d’ar krec’h p’eo pignet, He c’hoar Jannet ’n eûs saludet :
 — Ma c’hoar Jannedig, d’in lâret, C’hui ’zo gant-han disenoret ?
 — ’Wit dirag Doue na on ket, Dirag ar bed na lâran ket....
 Kriz a galon nep na oelje, War bave Sant-Briek ma vije,
 ’Welet ar pave o ruia, Gant gwad ’r verserienn o skuilla ;
 Gant gwad ’r verserienn o skuilla, Kloarek ’nn Titro ouz ho lac’ha !
 Deut d’ar gêr, Jannet, al lec’h-se, Pa ’z hoc’h-c’hui chommet en buhe !
Kanet gant Marc’harit Fulup.
# Jannet Helari

Oberennoù damheñvel pe handelvoù all zo ivez, gwelout Janed Helari.
| ◄ Zon ar c’habitenn | Jannet Helari | Fantic ann Nove ► |
Jannet Helari, merc’h he mamm,
Brava plac’h iaouanc ’zo en Dinam
 Ha na hall ket sevel he fenn,
Gangt ann dudjentil euz hi goulenn.
 N’ê ket eun denjentil e deus bet,
Rac eun den a vor deus eureujet ;
 Deus eureujet eun den a vor,
He ano Iann ann Arc’hantour.
Iann ann Arc’hantour a lâre
D’he bach bihan, eun dez a oe :
 — Pajic, pajic, mar am c’haret,
Te ’c’h a d’ar gêr, me na an ket ;
 Te ’c’h a d’ar gêr, ’me na an ket,
Gra ma gourc’hemeno d’am pried ;
 Cass d’ei ma rochet leun a voad,
Ha lâr d’ei hi c’hannan er-vad ;
 Ha lâr d’ei hi c’hannan er-vad,
Gant ann daero hi daoulaad.
 Lâres d’ei, ma commer par,
Commer eul labourer douar ;
 Commer eul labourer douar,
Pe eur paotric coant marichal ;
 Pe eur paotric coant marichal,
Gant den a vor hi vô war var.
 Lâres d’hi rei he merc’h henan
D’an-neb hi goulenno kentan,
 Na re ket tenzaour a verc’hed,
Na int ket mad da em vired ;
 Ha cass he mab bihan d’ar scol, N’hen disco ket da den a vor ;
 Met he mab henan, m’hen goar er-vad,
A vô den a vor, vel he dad ;
 Hac he merc’h iaouanc d’al leandi,
Mado ’walc’h ’zo da reï gant-hi ;
 Mado ’walc’h ’zo da reï gant-hi,
Tric’huec’h cant scoed leve ’zo em zi.
Canet gant Mac’harit Fulup. Plûnet, septembre 1872.
* ↑ Variante: Brava plac’h iaouanc ’vale Dinam.
* ↑ Voir dans le Gwerziou Breiz-Izel, tom II, pag. 175, une version plus complète de cette pièce.
# Er hombat spirituel/Chapistre 05

| ◄ Penaus é èll un dein hanàouit en dès er gùir difiance a nehou é hunan hac er gùir confiance é Doué. | Hilleih en hum drompe é quemer en dougeance aveit ur vertu. | Aviseu aral forh profitabl eveit en devout en difiance a hanomp hun hunan hac er gonfiance é Doué.  ► |
UN drompereah forh quemune é hoah chongeal éma ag er vertu é ta en dougeance hac en trouble-zé e santer goudé er péhet. Rac a bout en hum gave ur certén anquin benac guet en néhance e heli er péhet, n’en da neoah nemeit ag en orgueil, ag er brésomption en dès un dein dré er gonfiance rai vras en dès bet én é nerh. Un dein enta pehani é chongeal bout vertuus bras, e zisprise en tantationeu, a pen da dehou hanàouit dré experiance éma fragil ha péhour èl er reral, ean e sèl el lam en dès bet èl un dra souéhus, hac é uélet tout é harpeu discaret a querh, ean hum abandonne d’en anquin ha d’en disespoër.
Er malheur-zé n’arriue jamæs guet en ineanneu humble peré ne fie quet én hé hou hunan, ha peré e harp é Doué hemp quin : car a p’ou dès manquet, n’en dint na souéhet na troublet a guement-cé, rac dré er secour ag er splander ou dès a ziarluè, int e uél splan é ma quement-cé un effet a ou imperfection hac a ou fragilité.
# Er hombat spirituel/Chapistre 04

| ◄ Ag er Gonfiance é Doué. | Penaus é èll un dein hanàouit en dès er gùir difiance a nehou é hunan hac er gùir confiance é Doué. | Hilleih en hum drompe é quemer en dougeance aveit ur vertu.  ► |
UN dein présomptuus e gred en dout en difiance a nehou é hunan, hac er gonfiance é Doué, mæs fariein e ra, ha ne hanàue jamæs gùel quement-cé eit a pe za dehou couéhel en ur pehet benac ; rac nezé mar hum droubl, mar hum afflige, mar col ol esperance d’avance ér vertu, ur merche é en en dès laqueit é gonfiance non-pas é Doué, mæs én hou é hunan ; ha sel brassoh me ma en dristé hac en disespoër en dès, sel mui é eller jugein é vé cablus ér poent-cè.
Rac en hani hum zifie hilleih a nehou é hunan hac hum fie hilleih é Doué, mar commet ur pehet benac, nen dé quet souéhet ag en dra-zé, ne guemer na poén na chagrin a gaus dehou, rac ean e uél erhat é ma er fragilité hac er bihan a soign en dès bet a laquat é gonfiance é Doué zou bet caus d’é behet. É contrel el lam en dès bet e zisque dehou hum zifiein muioh mui ag é nerh, hac hum fiein muioh mui é secour en ol-buissant. Cassad e ra drès quement tra zou ol é behet ; condanein e ra er goal inclination e zou bet caus dehou d’er hometein ; un anquin bras en dès en dout offancet é Zoué ; mæs é anquin perpet tranquil ne barra quet doh-t’hou a labourat el d’en ordinær, nac a zihuen doh é anemiset bet er marhue.
Pligeèt guet Doué ma vou chonget erhat ér péh e laran, ha ma chongeou surtout certén tud peré e vèn tremeine eveit bout spirituel, ha peré a p’ou dès couéhet én ur faute benac, ne ellant na ne vennant quemer repos er bet, mæs en dès un hirreah bras de monet de gavouit ou zat spirituel, eveit hum zelivrein ag er boén a behani ou amour prope e zou er pèn-caus, quentoh eveit dré ur ræson benac aral, penaus benac ma teliai bout ou hetan sourci d’en hum holhein a ou fehedeu dré er sacremant a Benigen, ha de receu er sacremant ag en Autær guet dispositioneu necessære eit hum zerhel gùel ar hou goard én amzer de zonnet dré er secour divin-zé.
# Er haih Françès

| ◄ Minour Tréourin | Er haih Françès | Ollier Ramon  ► |
* 1. É ma Françés ér velin aùel, (bis)
* Ha ean e gav hir é amzér… ar vord en inizen.
* Ha ean e gav hir é amzér… ar vord, ar vord en deur.
* 2. Ha ean e halwas er vugulion (bis).
* De zont d’er velin devat-hon… ar vord en inizen.
* De zont d’er velin devat-hon… ar vord, ar vord en deur.
* 3. — « Bugulion, d’ein mé é larehèt (bis),
* Mén é ma oueit Mari Tilet… ar vord en inizen.
* Mén é ma oueit Mari Tilet… ar vord, ar vord en deur.
* 4. — « Oueit é Mari d’er fest d’er Park-Koed (bis).
* Lausk ha velin, kei d’hi guélet… ar vord en inizen…
* Lausk ha velin, kei d’hi guélet… ar vord, ar vord en deur.
* 5. — « Ha bonjour d’oh hui, Mari Tilet (bis).
* Ha chetui mé deit d’hou kuélet… ar vord en inizen.
* Ha chetui mé deit d’hou kuélet… ar vord, ar vord en deur.
* 6. « Mari Tilet, me zou mé fachet, (bis)
* Drest peb tra d’oh oh hui merhed… ar vord en inizen.
* Drest peb tra d’oh oh hui merhed… ar vord, ar vord en deur.
* 7. « Tri ré voteu e mès bet uset (bis).
* Eit donet amen d’hou kuélet… ar vord en inizen.
* Eit donet amen d’hou kuélet… ar vord, ar vord en deur.
* 8. Tri ré ’ral e uzein hoah marsé (bis).
* Eit ansei gout hou tigaré… ar vord en inizen.
* Eit ansei gout hou tigaré… ar vord, ar vord en deur.
* 9. — « Mar dé men digaré e fal d’oh (bis).
* Tosteit amen ha m’er reit d'oh… ar vord en inizen.
* Tosteit amen ha m’er reit d'oh… ar vord, ar vord en deur.
* 10. — « Tair minoten zou é pen me zi (bis).
* Kemér unan ha kei get hi… ar vord en inizen.
* Kemér unan ha kei get hi… ar vord, ar vord en deur.
# Er handerw fal

| ◄ Ur galand trompet | Er handerw fal | En dén iouank hag en dén diméet - 1 - En dén iouank  ► |
* I
* 1. — — Me haniterw, merh me morèb (ter),
* Guet-n-ein d’er filaj é tehèt.
* 2. — — Guet-n-oh d’er filaj n’en d’ein quet,
* Ke me hoén n’en dé quet daibret.
* 3. — « Ke me hoén n’en dé quet daibret,
* Na me seud gouéreit n’en dint quet »
* 4. — — Me haniterw, merh me morèb,
* Guet-n-ein d’er filaj é tehèt.
* 5. — — Dalhet te laret mar karet,
* Guet-n-oh d’er filaj n’en deint quet.
* 6. — « Tihoel é ’n noz, dôn er pouleu,
* A zeur me gargou mem boteu.
* 7. — « En amzér zou kri ha kalet,
* Me mam n’hum lausk quet de honet. »
* 8. — — Me haniterw, merh me morèb,
* Guet-n-ein d’er filaj é tehèt.
* 9. — « Guet-n-ein d’er filaj é tehèt,
* Hou mam hou lauskou de zonet. »
* 10. — — Me merh, hou koén pe vou daibret,
* Kerhet d’er filaj mar karet,
* 11. — « Kerhet d’er filaj mar karet,
* P’en dé guet hou kanderw é het : »
* II
* 12. — Er plah neoah e huanadé :
* É halon oé lan a dristé.
* 13. — P’oent é honet ar en trezeu :
* — « Me handerw kér, cheleu, cheleu.
* 14. — — Me handerw ker, cheleu, cheleu :
* Ne houian ket petra me gleu.
* 15. — « Me gleu en deur doh hum bilat
* Hag er piguet é kraguellat. »
* 16. — — Me haniterw deit hui brepet,
* « Pen don guet-n-oh, ne zoujet quet.
* 17. — Pe oé ar en hent é honet,
* Hé mouchet en dès goulennet.
* 18. — — Ne pas, me mouchet n’hou pou quet,
* Chomet é ém hredans pléguet.
* 19. — — Ama, mar dé chomet er guér.
* « Hui brestou d’ein korn hou tantér.
* 20. — — « Korn men dantér hui n’hou pou quet,
* Ke barlen mem broh ne tal quet.
* 21 — — Nan’ talé quet barlen hou proh,
* « Bout zou hoah un aral guet-n-oh.
* 22. — « Ha diw arale huès ér guér ;
* « A nehai n’hou pou mui dobér. »
* 23. — E korn hé dantér é krogas,
* Ar dro hé fen en er roltas.
* 24. — Ar dro hé fen en er roltas,
* É pont Sant-Drein en hi zaulas.
* 25. — É pont Sant-Drein dès hi zaulet,
* Guet hé heguel dès hi plunjet.
* 26. — En torfèt zou bet hanaùet :
* Bout oé unan doh er selet.
* 27. — Bout oé unan doh er selet,
* Kuhet én ur bodig hallek.
* 28. — — Bonjour d’oh, tud vad én ti men,
* Filaj kaër zou guet-n-oh amen.
* 29. — — Filaj kaër zou, mœz guèl vehé,
* « Pe vé hou kaniterw eüé.
* 30. — — Me haniterw hi n’en dei quet :
* Hi mam n’hi lausk quet de zonet.
* 31. — Penaus vehé dehi donet ?
* « E ma é pont Sant-Drein béet.
* 32. — « E ma é pont Sant-Drein béet,
* « Hou torfèt e zou hanaùet.
* 33. — « Hou torfèt e zou hanaùet :
* Bet oé unan doh hou selet ;
* 34. — « Bet oé unan doh hou selet,
* Kuhet én ur bodig hallek. »
* 35. — — P’em behé gouiet en dra zé,
* Bé groeit kementral d’oh eùé.
* 36. — Ean oueit nezé én désanspoér,
* Lakeit en tan é pedair kér.
* 37. — Pedair kér en dès bet losket,
* Hag open melin Kerverùét.